அம்மா.
போர் நெருங்குகிறது
டிக்ளரேஷன்
ஸ்டேசி ஷிஃப் எழுதிய
"ஏ கிரேட் இம்ப்ரோவைசேஷன்" என்கிற புத்தகத்தை அடிப்படையாகக் கொண்டது
ஏன்?
நான் நன்றாக வாழ நினைக்கிறேன். ஆனால் அந்த வாழ்வை உழைத்துப் பெறுவதற்கு சோம்பேறியாக உள்ளேன்.
அவ்வளவுதான்.
நாங்கள் உன்னை இப்படி வளர்க்கவில்லை.
என்னை மன்னிக்கணும், அம்மா, ஆனால் நீங்கள் அப்படித்தான் வளர்த்துள்ளீர்கள்.
நாம் இப்போது எந்த நிலையில் இருக்கிறோம் என்று உனக்குத் தெரியுமா?
எனக்குப் புரிகிறது நான்...
நீ இந்த வீட்டைவிட்டு வெளியேற வேண்டும்.
நான் இனி இந்த வளாகத்திலோ, அல்லது எனக்குச் சொந்தமான இடத்திலோ உன்னைப் பார்த்தால்,
நான் உன்னை அடித்து, சங்கிலியால் பிணைத்துப் பூட்டி வைத்துவிடுவேன்.
- அதோடு முடிந்தது. - அப்பா.
- நான் வாக்குத் தருகிறேன்... - வேறு யாரிடமாவது கொடு, உன் வாக்குறுதியை.
அப்போது நான் என்ன செய்வது?
அதைப் பற்றி எனக்குக் கவலையில்லை.
நாங்கள் அதுக்கு ஒத்துக்கொள்ள முடியாது.
எங்களுக்கு அதை ஏற்க மனமில்லை.
- முதலில், கனடாவை கொடுப்பது முக்கியம் என்றீர்கள். - நாங்கள் அந்த கோரிக்கையை விட்டுவிட்டோம்.
நான் விடவில்லை.
இப்போது மிஸ்ஸிப்பியின் கரைகளை கேட்கிறீர்கள்.
நீங்கள் நஷ்டயீடு கொடுக்கவில்லை எனில், வேறு வகையில் அதைப் பெறுவதைத் தவிர, வேறு வழியில்லை.
இன்னும் நியூ ஃபவுண்ட்லாண்டின் காட் மீன் பிரச்சினைக்கு ஒரு தீர்வு காணப்படவில்லை.
காட் மீன் பிடிக்கும் உரிமை எங்களுடையது, ஐயா. நாங்கள் அதை விட்டுக்கொடுக்க மாட்டோம்.
அதை விட்டுக்கொடுப்பதற்கு, அது உங்கள் உரிமையில்லை, அது எங்களுடையது, ஆகவே நாங்கள் அதை வழங்கலாம்.
இது போன்ற ஆணவம் தான் போர் தொடங்குவதற்குக் காரணமாக விளங்கியது.
- திரு ஜே. - ஐயா?
நீங்கள் தயவுசெய்து இங்கே புகைப்பிடிக்காதீர்கள்.
எனக்கு மூச்சு திணறுகிறது.
- உங்கள் மாகாணம்... - எங்கள் நாடு.
அதேதான்.
உங்கள் நாடு, ஜார்ஜியாவின் தென் கோடி வரை உள்ள
நீண்ட கடற்கரையைக் கொண்டுள்ளது.
அப்படியிருக்க, எந்த உரிமையில் நீங்கள் அதைவிட இரு மடங்கு பரப்பளவை எங்களிடம் கேட்கிறீர்கள்
அதோடு, நாம் பார்த்திராத நிலங்களின் அதிகாரத்தையும் கேட்கிறீர்களே?
இது நாங்கள் உருவாக்கும் நாடு என்ற உரிமையில் கேட்கிறேன்.
அதற்காகத்தான் நாங்களும், நாம் செய்துகொள்ளும் உடன்படிக்கையின் வரையறையை குறைக்க விரும்புகிறோம்.
அலைகடலுக்கும் அல்லெகெனி மலைகளுக்கும் இடையே உள்ள குறுகிய இடத்தில் எங்களை, அடக்க நினைத்தால்,
சமாதானப் பேச்சுக்களை நாங்கள் எப்படி ஏற்பது?
வரையறையில்லாத எல்லைகளை நீங்கள் வலியுறுத்தினால்,
எங்களுடைய வட அமெரிக்க வணிக உரிமைகளை நாங்கள் எப்படி பாதுகாக்க முடியும்?
உங்களுக்கு வட அமெரிக்காவில் வணிக உரிமைகள் இருப்பதுதான் எங்கள் கவலைக்கு அடிப்படை காரணம்.
- எனக்கு யாராவது விளக்குங்கள்... - திரு கிரென்வில்...
...நியூ ஃபவுண்ட்லாண்ட், எப்படி ஒரே சமயத்தில்...
- உங்களுக்கு அறிவு குறைவா? - ...கனடாவைச் சேர்ந்தும், சேராமலும் இருக்கும்.
உங்களுக்கு முன் உதாரணங்களின் மிக அடிப்படை
- புரிதல் இருந்தாலும், நீங்கள்... - ஒரு ஏற்பாடு செய்து கொண்டால்...
அடக் கடவுளே, நிறுத்துங்கள்!
டாக்டர் பிராங்கிளின்.
திரு ஓஸ்வால்ட்.
நாம் வேறு வகை வழியை பரிசீலிக்கலாமா?
எந்த வகையான வழி?
வெர்சாயில் உள்ள உங்கள் நண்பர்கள், ஒரு வரைபடத்தை வரைந்துள்ளனர்
அதில் நாங்கள் கூறியுள்ளதைவிட குறைவாகவே இருக்கிறது.
வரைந்துள்ளார்களா?
உங்களுக்கும் அது தெரியும். எங்களுக்கும் அது தெரியும்.
உங்களுக்கு எப்படி அது தெரியும்?
நாம் அனைவரும் சேர்ந்துதானே இந்த நாடகத்தை நடத்துகிறோம்.
ஹம், ஒருவரிடம் திருடிவிட்டு, அந்த திருட்டை
அவரிடம் ஒத்துக்கொள்வது எவ்வளவு நேர்மையோ அது போலத்தான் உள்ளது உங்கள் வாதம்.
திரு ஆடம்ஸ், அவரைப் பேச விடுங்கள்.
பிரெஞ்சுகாரர்கள்தான் உங்களை மலைகளுக்கு கிழக்கே கட்டுப்படுத்த நினைக்கிறார்கள்.
மற்றவை எல்லாம் ஸ்பெயினிற்கும், சிகப்பு இந்தியர்களுக்கும் போகும், ஹம்ம்?
அதனால் நம் இருவரையுமே அவர்கள் கட்டுப்படுத்த நினைக்கிறார்கள்.
பிரெஞ்சுகாரர்களுடன் கலந்து ஆலோசனை செய்துவிட்டு தீர்வுக்கு வருவதற்கு பதிலாக,
நாமே இங்கு உடன்பாடு செய்துகொள்வது இன்னும் லாபகரமாக இருக்காதா?
நீங்கள் எங்களுக்குக் கனடாவைத் தருவீர்களா?
எங்களால் தர முடியாது.
நாங்கள் கையகப்படுத்திய சொத்துக்களின் நஷ்டயீட்டை வேண்டாம் என்பீர்களா?
நீங்களும் அதே போல் செய்வதானால், சரி.
நீங்கள் மிஸ்ஸிப்பியின் கிழக்குக் கரையில் உள்ள நிலப்பரப்பை எங்களுக்கு விட்டுக்கொடுத்து
அந்த நதியில் போக்குவரத்து உரிமைகளைத் தர நீங்கள் உறுதிமொழி தருவீர்களா?
நாங்கள் உறுதிமொழி தருகிறோம்.
நீங்கள் எங்களுக்கு நியூ ஃபவுண்ட்லாண்டின் கடற்கரைப் பகுதியில் மீன் பிடிக்கும் உரிமைகளைத் தருவீர்களா?
- கடற்கரையை விட்டுக்கொடுக்கும் பேச்சுே இல்லை... - எங்களுக்கு உறுதி கொடுங்கள்...
உங்கள் சம்மதத்தை, இப்போதே, அமைச்சர் வெர்ஜெனுடன் எந்த விதக் கலந்தாலோசனையும் இல்லாமல்
கொடுங்கள், நாங்கள் இதற்கு சம்மதிக்கிறோம்.
எனக்குத் தெரியவில்லை.
அதற்கு என்ன பொருள்?
எனக்குத் தெரியவில்லை என்றேன்.
நீங்கள் சம்மதிப்பீர்களா என்று தெரியவில்லை என்று பொருளா?
அதுதான் சரி.
எங்களுக்கு எப்போது தெரிய வரும்?
அதைச் சொல்ல முடியாது, ஆனால், அதற்கு பதில் தெரியவில்லை என்பது மட்டும் இப்போது தெரிகிறது.
சரி...
இரவு உணவிற்கான நேரம்.
திரு ஆடம்ஸ். திரு ஜே உங்களுடன் சற்று பேச விரும்புகிறார், ஐயா.
அவர் உங்களை நல்ல வகையில் நடத்துகிறாரா, பென்னுவா?
திரு ஜே மிகவும் யதார்த்தமான எஜமானர்.
மற்ற கவலைகளை எல்லாம் விட்டுவிட்டார். புகைப்பிடிக்க வேண்டாம் என்று சொல்கிறார்.
அதைச் சொல்வதற்காகவா என்னை அழைத்தீர்கள்?
அவர் முன்பு இருந்த மனிதராக இப்போது இல்லை. துரதிர்ஷ்டவசமாக அது இப்போது தெளிவாகிறது.
அதற்காக நீங்கள் இப்போது என்ன செய்யப் போகிறீர்கள்?
நீங்கள் தான் அதை ஏற்கனவே முடிவு செய்துவிட்டீர்களே.
நான் அதற்கு என் சம்மதத்தைத் தருகிறேன்.
எனக்கு உங்களை பிடிக்கவில்லை.
நிஜமாகவா?
உங்களுடைய ஆணவம் எனக்குப் பிடிக்கவில்லை.
எனக்குக் கூட நீங்கள் பணிவுள்ளவராக பாசாங்கு செய்வது பிடிக்கவில்லை.
புத்திசாலித்தனம் என்று சொல்லிக்கொண்டு
உங்கள் கள்ளத்தனத்தை அறிந்துக்கொள்ளும் மற்றவர்களை திசைதிருப்புவது எனக்குப் பிடிக்கவில்லை.
உங்களுடைய ஒழுங்கற்ற விரசங்கள் எனக்குப் பிடிக்கவில்லை.
உங்களைவிட வயது குறைந்தவர்களிடமே அவை ஒழுக்கமின்மையைக் குறிக்கும் எனில்,
உங்களைப் போன்ற வயது முதிர்ந்தவர்களுக்கு அது சற்றும் பொருத்தமில்லை.
உங்களுடைய விதிகள் அற்ற குணம், தந்தை பெயர் அற்ற குலம்,
உங்கள் பழக்க வழக்கங்கள், உடை உடுத்தும் விதம், எதுவும் எனக்குப் பிடிக்கவில்லை.
நீங்கள் எழுதிய அந்த ஆல்மனாக் புத்தகத்தை வெறுக்கிறேன்.
சரி, பிலடெல்பியாவில் நான் ஒரு தீயணைப்புப் படை நிறுவனத்தைத் தொடங்கினேன்.
அது உங்களுக்கு என் மீது சற்று மரியாதையைப் பெற்றுத் தரலாம்.
நான் இப்போது சொன்னதெல்லாம்
ஒரு முன்னுரை மட்டும்தான்.
"...தங்களை நாட்டுப்பற்று உடையவர்கள் என்று சொல்லிக்கொள்பவர்கள், சட்ட விரோதமாக
கலவரத்தை உருவாக்குகிறார்கள், அதனால் அவர்களை நான் வெறுக்கும்படி ஆகிவிட்டது.
ஆனால் எந்தப் பக்கம் வெற்றி பெற்றாலும், தனக்கான வாய்ப்புக்கள் குறையக் கூடாது என்பதற்காக,
என் கருத்துகளை யாரிடமும் கூற வேண்டாம் என தாத்தா அறிவுறுத்துகிறார்.
ஏனெனில் தெளிவற்ற நேரங்களில், நம் உண்மையை மறைத்து, வேறு ஒன்றாக பிரதிபலிப்பதே புத்திசாலித்தனம்,
ஏனெனில் முடிவு எதுவானாலும், அதிலிருந்து லாபம் பெறலாம் என்றுதான் தாத்தா எனக்கு உபதேசிக்கிறார்.
ஏமாறாதவர்கள் யாருமே இல்லை."
நான் அதைப் பார்க்கலாமா?
உங்கள் வழக்கமான புத்திசாலி பதிலுரைகள் எதுவும் இல்லையா?
நான் என்ன சொல்லி என்ன பயன்? நீங்கள் ஏற்கனவே என்னைப் பற்றி தீர்மானித்துவிட்டீரே.
ஒரு குற்றமற்ற மனிதன் தன் எதிர்ப்பைத் தெரிவிப்பான்.
அதே போலதான் குற்றம் புரிந்தவனும் செய்வான்.
இதை வைத்து நான் உங்களை அழித்துவிட முடியும்.
அதைத்தானே நீங்கள் நெடுநாட்களாக விரும்பினீர்கள்.
இது உங்களுக்குக் கிடைத்துள்ள வாய்ப்பு.
நீங்கள் எந்த பாவத்தையும் செய்யக்கூடியவர்தான்...
ஒன்றைத் தவிர, அது தேசத் துரோகம்.
நன்றி. அப்படித் தான் நினைக்கிறேன்.
நீங்கள் பிரிட்டிஷாரின் அந்த கோரிக்கையைப் பற்றி என்ன நினைக்கிறீர்கள்?
நாம் நினைத்ததைவிட அவர்கள் இன்னும் அதிகமாகவே விட்டுக்கொடுக்க தயாராக உள்ளனர்.
அப்படியென்றால் நீங்கள் ஏன் தயங்கினீர்கள்?
ஏனென்றால்...
நான் உறுதிமொழி என்று ஒன்றைக் கொடுத்துள்ளேன், அதோடு, நான் செய்ய வேண்டியது என்று ஒன்று உள்ளது.
நாம் இதை ஏற்றுக்கொண்டால், பிரெஞ்சுக்காரர்கள் என்ன கூறுவார்கள் என நினைக்கிறீர்கள்?
அவர்கள் என் வார்த்தைக்கு எந்த மரியாதையும் இல்லை என நினைப்பார்கள்...
அவர்கள் நினைப்பதும் சரியாகவே இருக்கும்.
நீங்கள் எந்த நாட்டிற்கு உதவ நினைக்கிறீர்கள்?
நான் அமெரிக்காவிற்காகத்தான் இங்கே வந்துள்ளேன், ஐயா.
நான் வேறு எதைப் பற்றியும் கவலைப்பட்டதே இல்லை.
அப்படியென்றால் நீங்களும் நானும் சமாதானம் செய்துகொள்வோமா?
செய்துகொள்ளலாமே.
இந்தக் கடிதம் என் கைக்கு எப்படி வந்தது என்று நீங்கள் கேட்கவேயில்லையே.
திரு பேன்கிராஃப்ட் தான் அதை கொடுத்திருப்பார் என நான் சந்தேகப்படுகிறேன்.
அவர் அதை உங்களிடம் சொன்னாரா?
கண்டிப்பாகச் சொல்லவில்லை, ஆனால் அவர் தான் பிரிட்டிஷாரின் கைக்கூலி பெறுபவராயிற்றே.
உங்களுக்கு இது ஏற்கனவே தெரியுமா?
வெகு நாட்களாகத் தெரியும்.
அவரை அந்தரங்க நண்பராக வைத்திருந்தீர்களே.
அவர் நம்முடன் உட்கார்ந்து, மிக முக்கியமான விஷயங்களை அறிந்துள்ளார்.
அவர் நமக்குள் பகையை விதைத்து, மோசடியில் ஈடுபட்டுள்ளார்,
மேலும், நாம் பாடுபட்ட வந்த நோக்கத்தை எல்லாம் முறியடிக்கும் வகையில் செயல்பட்டார்.
அதெல்லாம் உண்மைதான், ஆனால், மற்றபடி அவர் விரும்பத்தக்கவர்,
அவற்றை நான் குறையாகப் பார்க்க முடியாது.
நான்... இப்போது என் வசிப்பிடத்திற்கு திரும்புகிறேன்.
போகலாம்! மூடர்களே, விரைந்து செயல்படுங்கள்!
இது டுக் டி லா வாகுயொனுக்கு.
போகலாம் வாருங்கள்! அறிவிலிகளே, விரைந்து செயல்படுங்கள்!
இது பேரன் டி ரோமன்வில்லுக்கு.
சீக்கிரம். அவர் அழைக்கிறார்.
இது மார்கீ டி காஸ்ட்ரீஸுக்கு.
காம்ட் டி மோன்ட்பாரிக்கு.
சான்சிலர் மோபூக்கு.
என்ன?
இன்னும் கடினமாக முயற்சி செய்.
உங்களுக்கு என்ன வேண்டும்?
எனக்கு ஒரு மெஸ்ஸேஜ் வந்துள்ளது.
"என் புலியே."
நான் இங்கே கவனம் செலுத்த விரும்புகிறேன்.
அது அவ்வளவு கடினமாக இல்லை, போலும்.
"உங்கள் அண்ணன் அரசராக இருக்கலாம், ஆனால் நீங்கள் என்னை ஆளுகிறீர்கள்."
"மேலேயும் கீழேயும் உள்ள என் பிரதேசங்கள் உங்களுக்கு சொத்துக்களைத் தர தயாராக உள்ளன"...
ஏதேதோ உளறல்களை எழுதத் துடிக்கும் பெண்களுக்கு எல்லாம் நான் பொறுப்பில்லை.
பாவம் பையன்.
எவ்வளவு வேதனையாக இருக்க வேண்டும்.
கோபப்படுவதை விட்டுவிட்டு, தோற்றதை ஒப்புக்கொள்ளுங்கள்.
நான் தோற்றுப் போனதாக யார் சொன்னது?
20,000 லீவர்கள் சொல்கின்றன.
செஸ்ஸின் மீது பணயமா?
அது விளையாட்டில்லையே.
நல்லது.
அப்படியே ஆகட்டும்.
இருபதாக இருக்கட்டும்.
என்ன?
நான்... எதுவுமில்லை.
நீ யார் சொல்லு?
உங்கள் பணிவான சேவகன், மிஸ்யூர் ல காம்ட்.
உனக்குச் செஸ்ஸைப் பற்றி தெரியுமா?
கொஞ்சம்.
சரி?
நான் என்ன செய்ய வேண்டும் என்கிறாய்?
உங்கள் சிப்பாயை எடுத்து...
நியாயமில்லை.
தோற்றவர்கள் அனைவரும் அதைத்தான் சொல்வார்கள்.
மீண்டும் உன் பெயரைச் சொல்.
கிலாம் டெம்பிள்.
மக்களே,
நான் அறிமுகப்படுத்துகிறேன், மிஸ்யூர் கிலாம் டி டெம்பிள்.
என் புதிய...
விளையாட்டு அமைச்சர்.
இன்று எப்படி இருக்கிறீர்கள், டாக்டர்?
நீங்கள் பார்ப்பது போலவே இருக்கிறேன், ஐயா.
இந்த பேச்சு வார்த்தைகள் உங்களை மிகவும் சிரமப்படுத்தி இருக்கும் என நினைக்கிறேன்.
ஏன் அப்படிச் சொல்கிறீர்கள்?
நான் புண்படுத்த விரும்பவில்லை.
நான் அதெற்கெல்லாம் அப்பாற்பட்டவன். சொல்லுங்கள்.
கடந்த முறை நாம் சந்தித்தபோது, ஒரு கோரிக்கை ஒன்று நம் முன் வைக்கப்பட்டது.
நாம் அதை வைத்து முன்னேறி இருக்க முடியும்.
நீங்கள் அதை குழப்பத்துடன்
கையாண்டீர்கள்.
நான் சிந்திக்கும் திறனை இழந்துவிட்டேன் என்று நினைக்கிறீர்கள்.
அது உண்மையா?
இருக்கலாம், ஆனால் அதை அறியும் கடைசி மனிதனாகத் தான் நான் இருப்பேன்.
நீங்கள் புதிர்களை விரும்புபவர், ஐயா.
தெளிவாக இருப்பதே என் விருப்பம்.
டாக்டர் பிராங்கிளின் ஒரு குறிப்பிட்ட விதியை மீறியதால் சிக்கிக்கொண்டார். வேறு எதுவுமில்லை.
நாங்கள் அனைத்தையும் பேசி சரிசெய்துவிட்டோம், எனக்குத் திருப்தி.
நீங்களும் நானும் கூட ஏதோ ஒன்றை விவாதித்ததாக நினைவு உள்ளது.
அந்த விஷயத்திற்கும் தீர்வு காணப்பட்டுவிட்டது.
ஆகையால் நாம் இப்போது எந்த நிலையில் இருக்கிறோம்?
நமக்கு நான்கு விஷயங்கள் கிடைக்க வேண்டும்.
நமது சுதந்திரம், நமது எல்லைகள், நமக்கு கிடைக்க வேண்டிய நஷ்ட ஈடுகள்...
அந்த புனித காட் மீன் உட்பட.
ஆம். அந்த காட் மீனும்தான்.
ஒருவழியாக, கடைசியில் நாம் ஒருமித்த கருத்துடன் பேசினால் நல்லது.
யார் பேச வேண்டும்?
நான் பேச விரும்புகிறேன்.
நான் அதை விரும்பவில்லை.
மன்னிக்கணும், என்ன?
நீங்கள் உணர்ச்சிகளின்றி பேசுகிறீர்கள், ஐயா. உங்களால் எந்த நன்மையும் வரப் போவதில்லை.
நீங்கள் அதில் நிபுணர் என்று நினைக்கிறீர்களோ?
நான் அதிக உணர்ச்சிவசப்படுபவன்... அப்படித்தான் சொல்கிறார்கள்.
சரி, அப்படியென்றால், மீதம் உள்ளது நான்தான்.
உங்களுடைய பெயர்போன இனிமை, அது இங்கே கை கொடுக்கும் என நினைக்கிறேன்.
அவர்கள் வந்துவிட்டார்கள்.
நீங்கள் எனக்காக ஒரு நாற்காலியைப் போட முடியுமா?
நான் இதை நிமிர்ந்து உட்கார்ந்தபடி செய்ய விரும்புகிறேன்.
உங்களுக்கு நல்ல முன்னேற்றம் உள்ளதா, டாக்டர்?
மிகவும் நல்ல முன்னேற்றம், ஐயா.
அப்படியென்றால், இன்று அனைவரும் விரும்பும் ஒரு உடன்படிக்கையை நாம் எட்டலாம் என நம்புவோம்.
நாங்களும் அதே எண்ணத்துடனும் நம்பிக்கையுடனும் தான் அணுகுகிறோம்.
திரு கிரென்வில் எங்கே?
அவர் மீன் பிடிக்கப் போயிருக்கிறார்.
எந்த முன்நிபந்தனையும் இன்றி எங்கள் சுதந்திரத்தை ஏற்கிறீர்களா?
நாங்கள் அதை ஏற்கிறோம்.
நாம் ஒத்துக்கொள்ளும்படியாக எங்கள் நாட்டின் எல்லைகள் அமையும்,
மிஸ்ஸிப்பி ஆற்றங்கரையின் கிழக்குப் பகுதி வரையில் அது நீண்டிருக்கும்.
ஒத்துக்கொள்கிறோம்.
நியூ ஃபவுண்ட்லாண்ட் கடற்கரையில் மீன் பிடிக்கும் உரிமைகளும்
எங்களிடம் தான் இருக்கும்.
அப்படியே ஆகட்டும்.
- அதன்பின், குறிப்பாக சில விஷயங்கள்... - ஒரே ஒரு விவாதிக்க வேண்டிய விஷயம்.
நாங்கள் நஷ்ட ஈடு கொடுக்கும் விஷயத்தில் மிகவும் கண்டிப்பாக இருக்கிறோம்.
சர்ச்சைக்குரிய உங்கள் செயல்களில் கலந்துகொள்ளாமல் இருக்க விரும்பி,
அரசருக்கு விசுவாசமாக இருந்த மக்களுக்கு நஷ்ட ஈடு கொடுத்தே ஆக வேண்டும்.
எனில் அமெரிக்கர்களின் நஷ்டங்களுக்கு ஈடாக, நீங்கள் பொருளாகவோ, சேவைகளாகவோ கொடுக்க வேண்டும்.
அதை எங்களால் ஏற்க முடியாது.
திரு ஓஸ்வால்ட்.
இது நான் தனித்து எடுக்கும் முடிவல்ல, ஐயா.
மேலும் இதில் சந்தோஷப்படும்படியாக நிறைய விஷயங்கள் உள்ளன.
இருக்கலாம்.
ஆனால் நீங்கள், எங்களை துன்புறுத்திய கொடுமைக்கு நாங்கள் கட்டணம் கட்ட மாட்டோம்.
நாம் உடன்படிக்கைக்கு மிக நெருங்கி வந்துவிட்டோம், டாக்டர்.
போதுமான அவளவு நெருங்கி வரவில்லை எனத் தோன்றுகிறது.
ஒரு இடைவேளை எடுத்துக்கொள்வோமா?
இந்த விஷயத்தில் நீங்கள் சற்றும் விட்டுக்கொடுக்க மாட்டீர்கள் என்று சொல்லவேயில்லையே.
நீங்கள் அதைப் பற்றிக் கேட்கவில்லையே.
இன்னும் சலுகைகளைப் பெற, இதை விட்டுக்கொடுக்கலாம் எனத் தோன்றுகிறது.
யதார்த்தத்தை கருத்தில்கொண்டு கொள்கையை விட்டுவிட முடியாது.
வழக்கமாக நீங்கள் அதைப் பற்றி அதிக அக்கறை காட்டியதாகத் தெரியவில்லை.
என்னைப் பற்றியோ, எனது கொள்கைகளைப் பற்றியோ, உங்களுக்கு என்னத் தெரியும், ஐயா?
தனி நபரின் கொள்கைகளை நாட்டின் கொள்கைகளாகக் கருதும் நேரம் இதுவல்ல என்று தெரியும்.
அதற்கு என்ன அர்த்தம்?
உங்கள் மகனுடன் உங்களுக்குள்ள பிரச்சினை, உங்களுடைய சொந்த விஷயம்.
திரு ஜே.
- இதனால் அவனைத் தண்டிக்க நினைக்கிறேன் என்கிறீர்களா? - நீங்கள் குழப்பத்தில் இருப்பதாக நினைக்கிறேன்.
சண்டையிடுவது முட்டாள்தனம் என நினைத்திருந்தேன், ஆனால் இப்போது நீங்கள் யோசிக்க வைக்கிறீர்கள்.
- உங்களால் நிற்கக் கூட முடியாது. - கண்டிப்பாக முயற்சி செய்வேன்!
பெரியோர்களே!
சொற்களை கவனமாக பயன்படுத்த வேண்டும் என்பதை பரிந்துரைக்கிறேன்.
அதை மீண்டும் ஒரு முறை படிக்க முடியுமா?
"காங்கிரஸ் பரிந்துரை செய்வது"...
- ஆவலுடன் பரிந்துரை செய்வது -"ஆவலுடன் பரிந்துரை செய்வது,
மாநிலங்கள் தங்கள் பிரதேசத்தில், அரசருக்கு விசுவாசமாக இருந்தவர்களைக்
கண்டறிந்து, அவர்களிடமிருந்து கைப்பற்றிய சொத்துகளுக்கு நஷ்ட ஈடு வழங்க வேண்டும்."
முடிந்தால்.
அவை பொறுப்பு எதுவும் ஏற்காத, ஒப்புதலுக்காக சேர்க்கப்பட்ட வார்த்தைகள்.
எங்களுக்குக் கொஞ்சம் அவகாசம் தர முடியுமா, பிளீஸ்?
இவர்களுக்கு மாநிலங்களைக் கட்டாயப்படுத்த அவற்றின் மீது எந்த அதிகாரமும் இல்லை.
வரிகள் கட்ட விருப்பம் இன்மையும், எதிர்ப்புணர்வும் தான் இவர்களை ஒரு நாடாக இணைக்கிறது.
அவர்களின் கூட்டமைப்பைப் பற்றி நான் அறிவேன்.
எனில், நீங்கள் இந்த சலுகைகள் அர்த்தமற்றவை எனப் புரிந்துகொண்டிருப்பீர்கள்.
இல்லை, அதைக்கொண்டு நாம் பிரெஞ்சுகாரர்களைத் தோற்கடிப்போம். நாம் வந்த நோக்கமே அதுதானே.
- குறைந்த பட்சமாக ஃபுளோரிடாவை தக்க வைப்போம். - அதை ஸ்பெயின் எடுத்துக்கொள்ளப் போகிறது.
இதைப் பேசி முடிப்போம்.
ச்சே, மோசம்.
டாக்டர் பிராங்கிளின், திரு ஆடம்ஸ், திரு ஜே.
நஷ்ட ஈடைப் பற்றி நீங்கள் கூறியிருப்பதை பரிசீலித்தோம், நாங்கள் அதை ஏற்கிறோம்.
அதை புரிந்துகொண்டதற்காக நாங்களும் உங்களுக்கு நன்றி கூறுகிறோம்.
மற்ற விஷயங்களில் நாம் கருத்து ஒருமித்து இருப்பதால்,
நாம் ஐவரும், இந்தத் தருணத்தில், சமாதான உடன்படிக்கையை ஏற்றதாகக் கூறலாமா?
கண்டிப்பாகக் கூறலாம்.
அப்போது, பெரியோர்களே...
இதோ உங்கள் அமெரிக்கா.
இன்னொரு கோப்பை வேண்டுமா, டாக்டர்?
அப்படித்தான் நினைக்கிறேன்.
நீங்கள் மதுவே அருந்தக் கூடாது என்று நினைத்தேன்.
யுனைடெட் ஸ்டேஸை வாழ்த்துவதற்காக என்னால் மது அருந்த முடியாதெனில்,
நான் இப்போதே உயிர் துறப்பது நல்லது.
காங்கிரஸ் நம்மை சிறையில் அடைக்காமல் இருப்பதற்கு.
நாம் அவர்களுடைய அறிவுரைகளைப் புறக்கணித்தோம் என அவர்களிடம் யார் சொல்லப் போகிறார்கள்?
நீங்கள் தான் அதைச் செய்வதில் முனைப்புடன் இருந்ததாக நினைத்தேன்.
நான் அவர்களுக்கு சந்தோஷமாக அறிவிப்பேன்.
அப்படி ஒரு தரமற்ற ஆணையை மீறுவதில் பெருமை உள்ளது.
ஒரு பிரெஞ்சு அரசரின் விருப்பத்தை பேணுவதற்காக நம்மை நாமே அவமானப்படுத்திக்கொள்ள வேண்டுமா என்ன?
அந்த கடிதத்தை கடுமையாக எழுதுங்கள், திரு ஆடம்ஸ், மரியாதையைக் கடைப்பிடிக்கத் தேவையில்லை.
சரிதான், நீங்கள் படிப்படியாக மரியாதை இழக்கச் செய்கிறீர்கள், ஐயா.
ஆனால் இந்த முறை நான் அதை செய்யப் போவதில்லை.
மதுபானத்தையாவது பருகுங்கள்.
அதில் என்ன உள்ளது?
அது நல்ல போர்ட் ஒயின்.
எனக்கு கிளாரெட் தான் விருப்பம்.
சரி, அப்போது கிளாரெட்டே கொடுப்போம். திரு ஜே அதை எடுங்களேன்.
அதை நிரப்பிவிடுங்கள்.
நாம் வாழ்த்து சொல்வோமா?
நீங்களே சொல்லுங்கள்.
நற்பண்பு, நேர்மை, மக்கள் கல்வி
மற்றும் ஒழுங்கான ஆட்சியைப் பெறுவதற்கு.
இவை எல்லாம் இல்லாமல் எந்த நாடும் இருக்க முடியாது.
அது நல்ல நாடாகவும் இராது.
- ஆமென், ஐயா. - அப்படியே ஆகுக. அப்படியே ஆகுக.
டாக்டர் பிராங்கிளின், இன்று உங்களிடம் கடுமையாக நடந்துகொண்டேன், மன்னிக்கவும்.
நான் இதை ஏற்க முடியும்.
இருந்தாலும் கேட்க வேண்டும்,
வெர்சாயுடன் கலந்தாலோசிக்காமல்,
இதில் கையெழுத்திட நீங்கள் தீர்மானித்துள்ளீர்களா?
சரி, வெர்ஜெனிடமாவது கூறிவிட வேண்டும்.
அந்தப் பொறுப்பு உங்களுடையது.
சரி, அரசவையில் எனக்கு ஒருவன் இருக்கிறான்.
சொல்லவே தேவையில்லை. லெனுவார் தானே.
இல்லை. வேறு ஒருவன்.
யார்?
எனக்குத் தெரியாது. வெர்சாயிலிருந்து.
நான் காலை சிற்றுண்டி சாப்பிட்டுக் கொண்டிருக்கிறேன்.
அவர் இது மிகவும் அவசரம் என்கிறார்.
இவர்களை எல்லாம் யார் உள்ளே விடுவது? நான் சரியான உடையில் இல்லை.
அப்படி என்ன முக்கியமான விஷயம்...
பிரதம மந்திரி.
- நீ இங்கு என்ன செய்கிறாய்? - உங்களிடம் கொடுக்க ஒன்று உள்ளது.
இங்கு அரசவையிலிருந்து வந்த யாரையாவது பார்த்தாயா?
- நான்தான். - என்ன?
நான் தான் அரசவையில் இருந்து வந்தவன்.
என்ன நடக்கிறதென்றே விளங்கவில்லை.
நான் காம்ட் டி ஆர்ட்டுவாவின் சேவகன்.
- இது எப்போதிலிருந்து? - சமீபகாலமாகத் தான்.
அவர்தான் உன்னை அனுப்பி வைத்தாரா?
இல்லை, என் தாத்தா.
- உன் தாத்தாவை அனுப்பினாரா? - என் தாத்தா என்னை அனுப்பினார்.
உன் தாத்தாவிற்கு ஆர்ட்டுவாவை எப்படித் தெரியும்?
- அவருக்குத் தெரியாது. - அப்போது ஏன்...
இதன் நகலை உங்களுக்கு மிக விரைவாக அனுப்பி வைக்க விரும்பினார்.
இது என்னது?
அமெரிக்காவிற்கும் பிரான்ஸுக்கும் உள்ள நட்பு
என்றும் குறையக் கூடாது என்று அவர் விரும்புகிறார், அதோடு, நீங்களும் அதைத்தான் விரும்புவீர்கள்
என நம்புவதாக, தாத்தா கூறினார்.
கேடுகெட்டவன்.
மிஸ்யூர் ல காம்ட்?
மிஸ்யூர் ல காம்ட்!
நான் லண்டனிலிருந்து திரும்பி வந்துவிட்டேன்.
பிரதம மந்திரி!
நான் ஷெல்பர்ன் பிரபுவின் உதவியாளரை நேரடியாகச் சந்தித்துப் பேச முடிந்தது.
நம்முடன் அவர்கள் தனியாக பேச்சுவார்த்தை நடத்தத் தயாராக உள்ளனர்.
அவர் மிகவும் தெளிவுப்படக் கூறிவிட்டார்...
என்ன...
ஆனால்...
இது என்ன...
பிராங்கிளின் நம்மிடம் முழுமையாக உறுதிமொழிக் கொடுத்தது...
அவர் உறுதிமொழிக் கொடுத்தாரே...
அவர் நம்மை ஏமாற்றிவிட்டார்.
ஓஹோ! ஓஹோ, ஓஹோ.
டாக்டர் பிராங்கிளின், திரு ஆடம்ஸ். தாமதத்திற்கு மன்னிக்கவும்.
மேலே அவர்கள் தயாராக உள்ளனர்.
- உங்கள் சேவகனை இன்று எங்கே காணவில்லை? - யாரு?
பென்னுவா.
அவன் ஓடிவிட்டான்.
நான் அவனை விடுதலை செய்கிறேன் என்றேன், ஆனால் கருப்பனால் காத்திருக்க முடியவில்லை.
உங்களில் யார் முதலில் பேசுவீர்கள்?
டாக்டர் பிராங்கிளின் பேசுவார்.
விடுதலை, அரசுரிமை...
மற்றும் சுதந்திரம்.
அப்படித்தான் இதில் சொல்லப்பட்டுள்ளது.
பி பிராங்கிளின்
அவருடைய சடலத்தின் முதல் பிம்பம் அவருக்குத் திருப்தி அளிப்பதாக இருக்கவில்லை.
அது அவரை மிகவும்...
உயிரற்று காண்பித்தது என்று நினைத்தாரா?
ஆகையால் இன்னொன்றைச் செய்யும்படி உத்தரவிட்டார்.
இது மிகவும் அமைதியாக இருப்பது போல் காணப்பட்டது.
ஒரு அழகு பதுமையின் உறக்கம் போல்.
நானும் அப்படிப்பட்ட ஒரு உறக்கத்தை வரவேற்பேன்.
நீங்கள் அரசக் குடும்பமாக இருந்தால், நீங்கள் இறந்தப் பிறகும் கூட, எப்படிக் காணப்பட வேண்டும்
என்பதை தீர்மானிக்கலாம்.
ஆனால் நம்மைப் போல் உள்ளவர்களால்...
நாம் சந்திப்பதற்கு இவ்வளவு சோகமான ஒரு இடத்தை தேர்ந்தெடுத்துள்ளீர்கள்.
நான் உங்களை பேஸ்ஸியில் சந்திக்கவே முடியாது.
எதுவும் அப்படி நடப்பதில்லை.
நீங்களோ, என் கணிப்பின்படி, வெர்சாயிக்கு வர மாட்டீர்கள்.
அதோடு, எனக்கு இந்த இடம் விருப்பமானது.
ஆயிரம் வருடங்களாக ஆண்டு வந்த பிரெஞ்சு அரசர்கள்.
அவர்களின் பிழைகள் மறக்கப்படும், அவர்கள் பெயர் மட்டுமே நிலைக்கும்.
ஆனால் இதெல்லாம் உங்களுக்குப் புரியாது.
அது என் வரலாறு இல்லையே.
அந்த புதிய உலகம், அனைத்தும் சாத்தியம் என்ற அந்த புதிய உலகம்.
உலகம் அதே பழைய உலகம்தான், மனிதர்களும் அதை வகை மனிதர்கள்தான்.
அதில் உள்ள சிந்தனை தான் வித்தியாசமானது.
என்ன சிந்தனை அது? என்னால் இதுவரை புரிந்துகொள்ள முடியவில்லை.
அதாவது பொதுநலனை கருத்தில்கொண்டு, சமயோசித புத்தியுடன்
செயல்படுவதால், சுதந்திரமான மக்கள் தங்களைத் தாங்களே நிர்வகிக்க முடியும் என்பதுதான் அது.
அவர்களுக்கு சமயோசித புத்தி இல்லாமலே போனால் என்னவாகும்?
அப்படியென்றால், அவர்கள் தகுதியுள்ளது கிடைக்கும் என்று நினைக்கிறேன்.
நாம் முதலில் சந்தித்தப்போது, நான் நினைத்தேன்,
"இவர் புத்திசாலி மனிதர் தான், ஆனால் என்னைப் போல் புத்திசாலி இல்லை."
இப்போது நீங்கள் அப்படி என்னை நினைக்க வைத்தது எவ்வளவு பெரிய புத்திசாலித்தனம் என உணர்கிறேன்.
நீங்கள் அதிகம் புகழ்கிறீர்கள்.
ஒவ்வொரு அடி எடுத்துவைக்கும் போதும், ஒரு யூகத்தில் செய்தது,
எனவே அது எதிர்பார்த்தப் பலனைத் தந்தப்போது, நான் தான் மிகவும் ஆச்சரியம் அடைந்தேன்.
நீங்கள் என் கண்களைப் பார்த்து நேரடியாக உறுதிமொழி கொடுத்தீர்கள்.
ஆனால் நீங்களும் ஜெரார்டை உடனே இங்கிலாந்திற்கு அனுப்பினீர்கள்.
ஆம், நான் அப்படிச் செய்தேன்.
எனவே, யார், யாரிடம் பொய் சொன்னார்கள் என்பதல்ல கேள்வி...
யார் அதிகத் திறமையாக பொய் சொன்னார்கள் என்பது தான் விஷயம்.
என் மனைவி என்ன சொல்கிறாள், தெரியுமா?
உண்மையில் அது தோல்வி என்றாலும், வெற்றி என்றே அதை அறிவித்து, நற்பெயரைப் பெற்றுவிடுங்கள், என்கிறாள்.
அவர் மிகவும் புத்திசாலிதான்.
அவர்கள் அரசவைக்கு வர அனுமதியில்லை, தெரியுமா.
அவளுடைய தந்தை ஒரு வணிகர்தான்.
நாங்கள் அரசரின் அனுமதியின்றி திருமணம் செய்துகொண்டோம்.
இதெல்லாம் அமெரிக்காவில் ஒரு பொருட்டாக இருக்காது, இல்லையா?
நீங்கள் உருவாக்க உதவிய நாட்டை நீங்கள் ஒரு முறையாவது வந்து காண வேண்டும்.
எங்களுடைய ஒரு பில்லியன் லீவர்கள் முதலீட்டிற்கு எங்களுக்கு என்ன கிடைத்தது?
ஆழ்ந்த நன்றிக்கடனை உணரும் ஒரு நாட்டின் நிரந்தர அபிமானம்.
போதும்.
நீங்கள் ஆங்கிலேயர்களுடன் வாணிபம் செய்துவிட்டு, எங்களை வெறும் கையுடன் விட்டுச் செல்வீர்கள்.
அந்த சமாதானத்தைத் தானே அவர்கள் பெற வந்தார்கள்.
மிஸ்யூர் ல காம்ட், உங்களைக் காயப்படுத்துவது என் எண்ணமில்லை.
நீங்கள் என்னைக் காயப்படுத்தவில்லை. நீங்கள் என்னை சாமர்த்தியமாகத் தோற்கடித்து விட்டீர்கள்.
அது இன்னும் விபரீதம்.
அரசியல் கலையில் முன்னனுபவமில்லாத காரணத்தால் ஏற்பட்ட பிழைக்காக
நான் மன்னிப்புக் கேட்கிறேன்.
உங்கள் பெருந்தன்மையான அரசருக்கும், பிரான்ஸ் நாட்டிற்கும்,
உங்களுக்கும், நாங்கள் பட்டுள்ள கடன், அதற்கு ஒரு முடிவே இல்லை.
மேலும், இந்த ஒரு சிறிய கருத்து வேறுபாட்டை
நம் நட்பிற்கு தடையாக இருக்க அனுமதிப்பது, அது ஒரு பாவம் அல்லவா?
ஆங்கிலேயர்கள் இரு நேச நாடுகளை வெற்றியுடன் பிரித்துவிட்டதாக நினைத்துக்கொள்ளட்டும்...
என்ன?
நாம் எதைக் குறித்துச் சிரிக்கிறோம்?
நீங்கள் மீண்டும் என்னிடம் நிதியுதவி கேட்கப் போகிறீர்கள், அப்படித் தானே?
வெறும் இன்னொரு ஆறு மில்லியன்தான்.
அது மிகவும் உதவியாக இருக்கும்.
நிச்சயமாக உங்கள் காங்கிரஸ் இந்தக் கடனைத் திருப்பித் தரும் அல்லவா.
கண்டிப்பாக.
நீங்கள் உள்ளே இறங்குவதற்கு பயப்படுகிறீர்கள் என்றால் நம்பமுடியவில்லை.
அந்தப் பக்கம் செல்ல, நீரில் பயணிக்க வேண்டிய நேரத்தை மட்டும் அதில் செலவழித்தால் போதும் என்கிறேன்.
நீங்கள் விளிம்புக் கம்பியைப் பிடித்துக்கொண்டு, கப்பலில் பீதியுடன் பயணிக்கும்போது,
இந்த அழகான படகுச் சவாரியை தவறவிட்டோமே என்று வருந்துவீர்கள்.
இது எனக்குச் சொந்தமான ஒரு அழகான குட்டி இடம்.
இதில் நிச்சயம் ஒரு அமைதியான ஈர்ப்பு உள்ளது.
முப்பது அறைகளோ, நாற்பதோ. ஞாபகம் இல்லை.
வயல்கள், குதிரை லாயங்கள்...
நீங்கள் ஒரு காட்டில், மரங்களால் ஆன வீட்டில் வசிக்க வேண்டும்.
அது நகரத்தில் உள்ளது, செங்கற்களால் கட்டப்பட்டது.
அது இப்போது எப்படியுள்ளது என்று என்னால் யூகிக்கத்தான் முடியும்.
பிரிட்டிஷ்காரர்கள் அதை எடுத்துக்கொண்டனர்.
போகிறது, அதற்குத்தான் பழி தீர்த்துக்கொண்டீர்களே. அவர்களை வென்றுவிட்டீர்களே.
அப்படித்தான் சொல்ல வேண்டும்.
ஆனால் ஏனோ திருப்தியாக இல்லை.
இதைவிட என்ன எதிர்பார்க்கிறீர்கள்?
இன்னும் அதிகமாக.
எதுவாக இருந்தாலும் சரி, இன்னும் அதிகம் வேண்டும். வந்து...
இன்னும் அதிகம் வேண்டும்.
நமக்கு வயதாகிவிட்டதை உணர்கிறோம்.
நான் உணர்கிறேன்...
நான் உருவாக்க உதவியுள்ளேன் என்று எந்த நாட்டைச் சொல்லலாமோ,
அந்த நாட்டிற்கு சுமார் 20 வருடங்களாக நான் செல்லவில்லை.
அப்போது எதற்காகத் திரும்பிச் செல்ல வேண்டும்?
இந்த அமெரிக்கா எப்படிப்பட்ட நாடாக இருக்கும் என்று பார்க்க விரும்புகிறேன்.
நீங்கள் பார்ப்பது உங்களுக்கு பிடிக்காமல் போனால் என்ன செய்வீர்கள்?
மேடம்.
என்னைத் திருமணம் செய்துகொள்வாயா?
நீங்கள் ஒரு கள்வர்.
நீங்கள் நிஜமாகத்தான் கேட்கிறீர்களா?
நான் நிஜமாகக் கேட்கிறேனா?
உங்கள் அமெரிக்கா என்ன ஆகும்?
அவளுக்கு என் விசுவாசத்தை அளிக்க கடமைப்பட்டுள்ளேன், என் சந்தோஷத்தை தியாகம் செய்ய அவசியமில்லை.
சரி, அப்படியென்றால் அபே அதற்கான ஏற்பாடுகளைச் செய்வார்.
நான் அந்த தேவாலயத்தின் சடங்குகளை எல்லாம் வெறுக்கிறேன்.
நீ சம்மதிக்கிறாய் என்று பொருளா?
எனக்கு உங்கள் மீது மிகவும் அன்பு உண்டு.
ஆனால் நீங்கள் மனிதர்களில் மிகச் சிக்கலான வகையைச் சேர்ந்தவர் என்பதை, நாம் இருவருமே அறிவோம்.
அது எந்த வகை?
எவ்வளவு தான் அன்பு காட்டினாலும், ஓடித் திரிந்து சென்றுவிடும் வகையைச் சேர்ந்தவர்.
அங்கே என்ன நடக்கின்றது என்று புரிகிறதா?
அவர் காலையில் இங்கிருந்து போய்விடுவார்.
ஆனால் நீங்களோ?
இங்கே ஒளிந்து உட்காருவதைத் தவிர, அதைப் பற்றி என்ன செய்தீர்கள்?
நாம் இந்த வீட்டை இழந்துவிடப் போகிறோம்.
நாம் அனைத்தையும் இழந்துவிடுவோம்.
உங்களுக்கு ஏன் என்று தெரியுமா?
நீங்கள் ஒருநாளும் போகாத ஒரு நாட்டைப் பற்றி அந்த மாயக்காரர் பேசுவதைக் கேட்டு
உங்கள் புத்தி மயங்கியதால் வந்த வினை.
நீங்கள் எதுவுமே சொல்ல மாட்டீர்களா?
முதற்கண் அரசியார் அந்த கழுத்து மாலையை வாங்கவே இல்லையாம்.
அந்த சம்பவம் எல்லாமே ஒரு நம்பிக்கை இழக்கச் செய்ய ஒரு தந்திரம், அவர் மீது எந்த குற்றமும் இல்லை.
நல்லது.
இந்த விஷயத்தை நானே கவனித்துக்கொள்கிறேன்.
- இவற்றை விட்டுச் செல்கிறீர்களா? - அவை இனி தேவையில்லை.
நீங்கள் வேண்டுமானால், அதைப் பற்றி அறிய ஆர்வமுள்ளவர்களுக்குக் கொடுக்கலாம்
அல்லது சுவற்றில் உள்ள விரிசல்களை அடைக்க உபயோகிக்கலாம்.
நீங்கள் நான் பரிந்துரைத்த மருந்துகளை உட்கொள்ள வேண்டும் எனக் கேட்டுக்கொள்கிறேன்.
கடலில் ஆறு வாரங்கள் இருக்கும்போது, சர்க்கரையோ அல்லது மதுவோ இல்லாமல் இருக்க வேண்டுமா?
தினமும் டெக்கில் நடை பயிற்சி. அப்படிச் செய்தால் நீங்கள் நலமடைவீர்கள்.
அப்படிச் செய்தால் நான் உங்களைத் திட்டுவேன்.
சரி, நல்லவேளையாக, அதைக் கேட்க நான் அருகில் இருக்க மாட்டேன்.
அதோடு, தேவைப்பட்டால் மட்டும் இதை எடுத்துக்கொள்ளுங்கள்.
ஆனால் குறைந்த அளவில்.
ஆட்டோமன் மதகுருமார்கள், இந்த ஓபியத்தை சந்தோஷம் தரும் ஒன்று எனப் புகழ்கிறார்கள்.
அதற்கு அவசியம் இல்லாமல் போகுமா என்ன?
ஆனால் அது போன்ற சந்தோஷம் கிடைக்குமா?
அமெரிக்காவிற்கா?
- அது மக்களைப் பொறுத்தது. - எனக்கு.
அதுதானே எப்போதும் என் கவலையாக இருந்துள்ளது.
நீங்கள் இல்லாமல் அந்த நாட்டின் நிலை என்னவாக இருந்திருக்கும், ஹம்ம்?
நீங்கள்தான் மிகவும் முக்கியமானவர் என்று உங்களைக் கொண்டாடுவார்கள்.
அப்படியா?
தெரியவில்லை.
இருக்கட்டும், உங்கள் கதி என்னவாகும்?
நான், வழக்கம் போல எப்படியோ சமாளித்து விடுவேன்.
வீடு திரும்பப் போவதில்லையா?
சரி, நான் நாட்டைவிட்டு வெளியேறி பல வருடங்கள் ஆகிவிட்டதால், எது வீடு எனப் புரியவில்லை.
இங்கிலாந்தாக இருக்கலாமோ?
ஆம், அவர்களுடன்தான் இப்போது சமாதானம் ஆகிவிட்டதே.
நாம் அதற்காகத் தானே முயற்சி செய்தோம்?
அதைத் தான் செய்தோம்.
ஆனால் வெவ்வேறு வழிகளில்.
மிகச் சிறந்த மடீரா ஒயினின் ஒரு பெட்டி, உங்களுக்காக.
அதை அப்படியே வீணாக்குவதில் அர்த்தமில்லை.
நீங்கள் பெருந்தன்மையானவர்.
அப்படியே என்னை நினைவுகொள்ளுங்கள்.
நான் உங்கள் பிரிவை உணர்வேன், நண்பரே.
எனக்கு எப்போதுமே நீங்கள் மிகப் பிரியமுள்ள ஒரு நண்பராக இருந்துள்ளீர்கள்.
உங்களுக்கு ஒரு விருந்தாளி வந்துள்ளார்.
இது உங்களுக்குத்தான்.
மேடம்.
எல்லாம் இதில் உள்ளது.
மாத வரிசையில் செய்யப்பட்டச் செலவுகள்.
எங்களுடைய விருந்தோம்பலின் ஒவ்வொரு நிகழ்வும் அதில் உள்ளது.
விருந்தோம்பல் என்பது இயல்பாகவே எந்த கட்டணமும் இல்லாமல் தரப்படுவதுதானே?
அதற்காக வருடக்கணக்கில் அதை நீட்டிக்க முடியாது.
23,654 லீவர்கள்.
அதை ஒவ்வொரு வரியாகப் படித்துப் பாருங்கள்.
அது சரியாகத் தான் இருக்கும் என்பதில் சந்தேகமே இல்லை.
அப்படியென்றால் நீங்கள் அதைக் தரும் வரை நான் இங்கேயே காத்திருக்கிறேன்.
என் கையில் அவ்வளவு பெரியத் தொகை இல்லை.
நாங்கள் மில்லியன்களை இழந்துள்ளோம். அவை எல்லாம் எங்கே போயின?
யுனைடெட் ஸ்டேட்ஸிற்குப் போனது. மிஸ்யூர் ஷௌமோனுக்கு அதெல்லாம் தெரியுமே.
நீங்கள் அவரை சுதந்திரத்தையும், லாபத்தையும் பற்றிப் பேசி, அவர் மனதை மயக்கினீர்கள், எனவே அவர்...
அவரால் சரியாக யோசிக்க முடியவில்லை.
என்னிடம் இல்லாத ஆற்றல்களை நீங்கள் எனக்கு இருப்பதாகக் கூறுகிறீர்கள்.
இப்போது அவர் சொல்வதைக் கேளுங்கள்.
ஆனால் நான் காங்கிரஸிடம் வலியுறுத்துவேன் என்று உறுதியளிக்கிறேன்...
உங்களிடம் எவ்வளவு உள்ளது?
உங்கள் பாக்கெட்டில் இப்போது எவ்வளவு உள்ளது?
இப்போது.
இது யானைக்குக் கொடுத்தச் சோளப் பொறியைப் போல்.
நீ இடைமறித்திருக்கலாம்.
அதிலிருந்து விலகி இருப்பதே நல்லது எனத் தோன்றியது.
அது உன்னுடையதா?
ஆர்ட்டுவாவுடையது.
வேறு எதுவெல்லாம் அவருடையது?
இதெல்லாம் முன்னேற்றத்திற்கான ஒரு வழி தான்.
எந்த இலக்கை நோக்கிய முன்னேற்றம்?
எனக்கென்று ஒரு இடத்தைத் தேடிக்கொள்ளச் சொன்னீர்கள்.
ஆனால் நான் இதைக் கருதிச் சொல்லவில்லை.
ஆனால் நான் தேர்ந்தெடுத்துள்ள பாதை அதுதான்.
நான் நாளை உங்களுடன் ல ஹாவ்ர் வரை பயணிக்கிறேன்.
அதற்கு அவசியம் இல்லை.
அந்த சாலையில் நீங்கள் தனியாகச் செல்லக் கூடாது.
சரி, அதைப் பற்றி நான் கவலைப்பட மாட்டேன்.
மிஸ்யூர் லெனுவார் என்னை பல வருடங்களாகப் பின்தொடர்ந்துள்ளார்.
நான் நாட்டைவிட்டு வெளியேறும் போது, அவர் அதைச் செய்யாமல் இருக்க மாட்டார்.
உன் தந்தை லண்டனில் வசிக்கிறார்.
- எனக்குத் தெரியும். - தெரியுமா?
சரியான நபரை மட்டும் கேட்டால், எதையும் வெர்சாயில் தெரிந்துகொள்ளலாம்.
நீ அவரைச் சென்று பார்ப்பாயா?
நீங்கள் அவரிடம் ஏதாவது சொல்ல விரும்புகிறீர்களா?
ஏற்கனவே சொல்லாதது எதுவும் இல்லை.
நீங்கள் இவ்வளவு கடுமையாக இருப்பது அவசியம் தானா?
நீங்கள் பிரிட்டனுடன் சமாதானம் செய்துகொண்டீர்கள்.
உங்கள் ரத்தத்துடன் அதைச் செய்துகொள்ள உங்களால் முடியாதா?
மனதை பேரம் பேச முடியாதப்பா.
"மன்னிப்புதான் நீ உன் எதிரிக்கு கொடுக்கக்கூடிய சிறப்பான விஷயம்."
அதை யார் எழுதினாரோ, அவர் வடிகட்டிய முட்டாள்.
நீ உறுதியாக இதைத்தான் செய்ய விரும்புகிறாயா?
இது ஒரு விளையாட்டு.
செஸ்ஸைப் போல.
நான் அதை ஆடுவதில் களிப்படைகிறேன்.
அப்படியென்றால் விடைகொடு, மகனே.
நாம் மீண்டும் ஒருவரையொருவர் சந்திப்போம்.
சந்திக்கலாம்.
ஆனால், இந்த ஜென்மத்தில் இல்லை என்று நினைக்கிறேன்.
என் பிரியமான தாத்தா.
சந்தோஷத்தையேத் தேடு.
ஆனால் நாம் யார் என்பதை மறக்காதே.
அந்த வேடிக்கையான மனிதர் யார்?
ஒரு சிறந்த அமெரிக்க மகான்.
இரு உலகிலும் ஹீரோவாகத் திகழ்பவருக்கு நல்வாழ்த்துகள்
வெ ரி டாஸ் - ஹார்வர்டு
நாம் எவ்வளவு குதூகலமாக இருந்தோம் - என் இனிய அப்பாவிற்கு
டாக்டர் பிராங்கிளின்.
உங்களைத் தொந்தரவு செய்வதற்கு மன்னிக்கவும்,
ஆனால் இவ்வளவு நடந்ததற்குப் பிறகு, நாம் இருவரும் சேர்ந்து பயணிப்போம் என நினைக்கவில்லை.
யாரெனத் தெரியவில்லையே, ஐயா, நான்...
ஜாக் ஷௌமோன்.
ஜாக்.
ஜாக், ஆமாம்.
நீங்கள்...
யுனைடெட் ஸ்டேட்ஸிக்குப் பயணிக்கிறேன், ஆம்.
என் பெற்றோர்களிடம் பேசினீர்களா?
உன் தாயார் என்னை வெளிப்படையாகவே விடைப் பெறச் சொன்னார்.
அவர்கள் என்னை துரத்திவிட்டார்கள்.
அதைக் கேட்க வருத்தமாக உள்ளது.
நான் அவர்களைக் குறை கூற மாட்டேன்.
உண்மையில், நான் அதை வரவேற்கிறேன்.
நான் அங்கே பிரான்ஸில் செய்யக்கூடியது எதுவும் இல்லை.
அதாவது, நான் அழிக்காதது எதுவும் இல்லை எனச் சொல்லலாம்.
அதன் பின் நான் எப்படி அங்கே இருக்க முடியும்?
நீ என்ன செய்வாய்?
எனக்குத் தெரியாது.
என்னிடம் நிதி எதுவும் இல்லை.
நான் உடுத்தியுள்ள உடையும், கொஞ்சம் சில்லறையும் தான் உள்ளன.
என் வாழ்க்கை வேறு மாதிரி இருந்திருக்கலாம் என்பது மட்டும் தான் எனக்குத் தோன்றுகிறது.
எந்த வகையில் அப்படி இருந்திருக்கலாம் என்கிறாய்?
உலகில் என் பாதையை நான் வகுத்துக்கொள்ளும்படியாக.
என்னால் முடிந்தால்.
எனக்குள்ள புத்தியை உபயோகித்து.
சுதந்திரமாகச் செயல்பட்டு.
மன்னிக்கவும். நான் உளறுகிறேன்.
எனக்குத் தெரிந்த ஒருவரைப் போலவேதான் நீ பேசுகிறாய்.
கையில் சல்லி காசின்றி, அவரும் வீட்டைவிட்டு வெளியேறினார்.
அவருடைய கதி என்னவாயிற்று?
அவர் ஓரளவிற்கு வெற்றி பெற்றார்
ஆனால் சிறு சிறு தவறுகளையும் செய்திருக்கிறார்.
எப்போதுமே உண்மையைப் பேசியும், புத்திசாலித்தனமாகவும், அன்பாகவும் நடக்கவில்லை,
ஆனால் மிகவும் கடினமாக உழைத்து, இந்த உலகில், மக்களுக்கு உபயோகத்திற்காக,
உள்ள அறிவை மேம்படுத்த விழைந்துள்ளார்.
இறைவன் அவரை மிகவும் கடுமையாக நடத்தக்கூடாது என்று வேண்டிக்கொள்கிறார்.
அப்படியென்றால் எனக்கும் நம்பிக்கை உள்ளது என நினைக்கிறேன்.
உனக்கு அதற்கான வாய்ப்புகள் கிடைக்கும்.
மற்றவற்றை நீ தான் தீர்மானிக்க வேண்டும்.
ஐயா, உங்கள் நேரத்திற்கு நன்றி கூறுகிறேன், அதோடு உங்கள் பயணம் பாதுகாப்பாக இருக்கட்டும்.
ஜாக்.
என்னுடைய அறையில் நல்ல தரமான பிராண்டி உள்ளது, ஆனால் நான் அதைப் பருகக் கூடாது.
இன்று மாலை அந்தப் பக்கம் வா.
நாம் அதைத் திறந்து...
அமெரிக்காவைப் பற்றிப் பேசுவோம்.
அவர் யுனைடெட் ஸ்டேட்ஸுக்குத் திரும்பிய இரண்டு வருடங்களுக்குப் பின்,
81 வயதான பிராங்கிளின், அரசியல் சாசனக் குழுவில், மிக வயதான பிரதிநிதியாக பணியாற்றினார்.
அவர் பாரீஸைப் பற்றியும், மேடம் ஹெல்வேடியோஸுடன் கழித்த இன்பமான நாட்களையும் பற்றி
எண்ணும்போதெல்லாம், சற்றே வருத்தத்துடன் இருந்தார்.
1790-ல் அவர் மறைந்தபோது, 20,000 மக்கள் அவருடைய இறுதி ஊர்வலத்தில் பங்குகொண்டனர்.
பிரான்ஸ், புரட்சியின் பிடியில் இருந்தபோதிலும்,
அவர் நினைவாக மூன்று தின தேசிய துக்கம் அனுசரித்தது.
அமெரிக்கச் சுதந்திரத்தைப் பெறுவதற்கு முக்கியமாக இருந்த பிரெஞ்சு நாட்டின்
ஆதரவைப் பெறுவதிலும், பிரிட்டிஷ்காரர்களுடன் சமாதான உடன்படிக்கையை எட்டவும்
அவர் ஆற்றிய முக்கிய பங்கிற்கு, அவர் தகுந்த பாராட்டை பெறவேயில்லை.
"நாங்கள் ஈடுபட்டிருந்த மகத்தான ஆனால் ஆபத்தான முயற்சி,
இறைவனின் அருளால் நல்லவிதமாக முடிந்தது,
ஆனால் அது வெற்றிகரமாக முடிவதைப் பார்ப்பேன் என்று நினைக்கவில்லை.
சில வருட சமாதானம், எங்கள் வலிமையை மீட்டு எடுக்கவும், அதிகரிக்கவும், மேம்படுத்தவும் உதவும்,
ஆனால் எதிர்காலப் பாதுகாப்பு, நிச்சயம் எங்கள் ஒற்றுமையிலும், நற்பண்பிலும்தான் அடங்கும்."
பென்ஜமின் பிராங்கிளின்
தமிழாக்கம் அகிலா குமார்